Source: https://www.naseslovensko.net/cinnost/pravny-boj/specialny-sud-odmietol-obzalobu-na-mariana-kotlebu-za-pomoc-chudobnym-rodinam-ide-o-politicky-proces-v-ktorom-bolo-porusene-pravo-na-obhajobu/
Timestamp: 2019-08-19 03:53:43+00:00
Document Index: 15357983

Matched Legal Cases: ['súd ', 'súd ', 'Súd ', 'súd ', 'súd ', 'Súd ']

Špeciálny súd odmietol obžalobu na Mariana Kotlebu za pomoc chudobným rodinám. Ide o politický proces v ktorom bolo porušené právo na obhajobu! | Ľudová strana Naše Slovensko
11. septembra 2018 Kategórie: Právny boj, Právo a spravodlivosť, Tlačové konferencie
Špecializovaný trestný súd odmietol obžalobu na Mariana Kotlebu, ktorú na neho podal špeciálny politický prokurátor Tomáš Honz za odovzdávanie šekov chudobným rodinám. Súd sa tak rozhodol po tom, čo zistil závažné procesné chyby v prebiehajúcom trestnom konaní proti Marianovi Kotlebovi.
Nie je to po prvýkrát, čo politická prokuratúra závažne pochybila v rešpektovaní práva na obhajobu občanov, ktoré je garantované samotnou Ústavou SR. Takéto porušovanie práv je charakteristické pre totalitné režimy, kde vládne nezákonnosť a politické prenasledovanie ľudí za ich názory. K podobnému záveru dospel súd aj v prípade obžaloby poslanca ĽS Naše Slovensko Stanislava Mizíka, ktorého napokon súd v celom rozsahu od obžaloby oslobodil.
Súd okrem toho konštatoval, že trestné stíhanie Mariana Kotlebu za tzv. extrémizmus spadá do kategórie politicky orientovaných procesov, a preto nemôže akceptovať len domnienky alebo úvahy politického prokurátora, ale trvá na predložení jasných a nespochybniteľných dôkazov.
Aj toto rozhodnutie súdu je jasným dôkazom toho, že špeciálna politická polícia NAKA a špeciálna politická prokuratúra v skutočnosti len prenasledujú názorovo nepohodlných poslancov a občanov a budujú tak na Slovensku novodobú totalitu. A to aj za cenu viacnásobného porušenia zákona a práv garantovaných Ústavou SR.